Клеткалық цикл барысында хромосоманың пішіні өзгеріп отырады. Интерфазада бұл өте нәзік құрылымдар, ядроның жеке хромосомалық аймақтарын алып жатыр, бірақ визуалды бақылау кезінде оқшауланған құрылымдар ретінде көрінбейді. Митоз кезінде хромосомалар сыртқы әсерлерге төтеп бере алатын, бүтіндігін және пішінін сақтай алатын тығыз жиналған элементтерге айналады. Митоздың профазалық, метафазалық немесе анафазалық сатысындағы хромосомаларды жарық микроскопы арқылы бақылауға болады. Митотикалық хромосомаларды митоз арқылы бөліне алатын кез келген организмде көруге болады, тек S.cerevisiae ашытқысы ғана ерекшеленеді, өйткені оның хромосомалары тым кішкентай. Митотикалық хромосомалардың мөлшері әдетте бірнеше микронға тең болады. Мысалы, адамның ең үлкен хромосомасы, 1-хромосомасы метафазада шамамен 78 мкм және митозаның профазасында 10 мкм ұзындықта болады.
Клеткалық цикл барысында хромосоманың пішіні өзгеріске ұшырай ма?
хромосоманың пішіні өзгеріп отырады